open-index/open-wikipedia-markdown huggingface dataset:
வந்தனா லூத்ரா

**வந்தனா லூத்ரா** (Vandana Luthra) (பிறப்பு 12 ஜூலை 1959) ஒரு இந்திய தொழில்முனைவோர் மற்றும் விஎல்சிசி  *ஹெல்த் கேர் லிமிடெட்டின்* நிறுவனர் ஆவார், ஆசியா, ஜிசிசி மற்றும் ஆப்பிரிக்காவில் பிரதிநிதித்துவம் செய்யப்பட்ட  பிரதான் மந்திரி கௌசல் விகாஸ் யோஜனா திட்டத்தின் கீழ் பயிற்சி அளிக்கும் ஒரு முயற்சியான அழகு மற்றும் ஆரோக்கியத் துறை திறன் மன்றத்தின் (B & WSSC) தலைவராகவும் உள்ளார்.

அவர் அழகு மற்றும் ஆரோக்கியத் துறை திறன் மன்றத்தின் முதல் தலைவராக 2014 ஆம் ஆண்டில் நியமிக்கப்பட்டார். இந்த மன்றம் இந்திய அரசாங்கத்தால் ஆதரிக்கப்படுகிறது மற்றும் அழகுத் தொழிலுக்கான்  திறன் பயிற்சி அளிக்கிறது.

## ஆரம்பகால வாழ்க்கை மற்றும் கல்வி
வந்தனா லூத்ரா புதுதில்லியில் 1959 ஆம் ஆண்டில் பிறந்தார். அவரின் தந்தை ஒரு இயந்திர பொறியியலாளர் மற்றும் அவரது தாயார் ஒரு ஆயுர்வேத மருத்துவர் ஆவார், அவர் அமர் ஜோதி எனும் ஒரு தொண்டு நிறுவனம் ஒன்றை நடத்தி வந்தார்.  புதுடெல்லியில் உள்ள பெண்களுக்கான தொழில்நுட்பப்பயிலகத்தில் பட்டப்படிப்பை முடித்த பிறகு, அவர் அழகு, உணவு மற்றும் ஊட்டச்சத்து மற்றும் தோல் பராமரிப்பு ஆகியவற்றில் நிபுணத்துவம் பெற ஐரோப்பா சென்றார்.

## விஎல்சிசி
லூத்ரா 1989 ஆம் ஆண்டில் புதுடெல்லியின் சப்தர்ஜங் மேம்பாட்டு பகுதியில் ஒரு அழகு மற்றும் ஆரோக்கிய சேவை மையமாக விஎல்சிசி -ஐ ஆரம்பித்தார், இது உணவு மாற்றம் மற்றும் உடற்பயிற்சி அடிப்படையிலான எடை மேலாண்மை திட்டங்களில் கவனம் செலுத்தியது. விஎல்சிசி நிறுவனம் சந்தையில் ஒரு வலுவான தேசிய மற்றும் சர்வதேச முன்னிலையைக் கொண்டுள்ளது. இது எடை மேலாண்மை மற்றும் அழகு திட்டங்களை வழங்குகிறது (தோல், உடல் மற்றும் முடி பராமரிப்பு சிகிச்சைகள் மற்றும் மேம்பட்ட தோல் மற்றும் அழகுசாதன தீர்வுகள்).

விஎல்சிசி இந்தியாவில் அழகு மற்றும் ஆரோக்கிய சேவைகள் துறையில் மிகப்பெரிய அளவிலான மற்றும் பரவலான செயல்பாடுகளைக் கொண்டுள்ளது. தற்போது இந்த கடை 153 நகரங்களில் 326 இடங்களில் மற்றும் தெற்காசியா, தென்கிழக்கு ஆசியா, ஜிசிசி பிராந்தியம் மற்றும் கிழக்கு ஆப்பிரிக்காவில் 13 நாடுகளில் செயல்படுகிறது. ஊட்டச்சத்து ஆலோசகர்கள், மருத்துவ வல்லுநர்கள், உளவழி மருத்துவர், அழகுசாதன நிபுணர்கள் மற்றும் அழகு நிபுணர்கள் உட்பட 4,000 -க்கும் மேற்பட்ட ஊழியர்களுடன், விஎல்சிசி இந்திய அழகு மற்றும் ஆரோக்கியத் துறையின் சந்தைப் பங்கில் முன்னணியில் உள்ளது.

இந்நிறுவனம் அதன் துணை நிறுவனமான விஎல்சிசி தனிநபர் பராமரிப்பு நிறுவனம் மற்றும் சிங்கப்பூரில் *ஜிவிக்* எனும் மூன்றாம் தரப்பு உற்பத்தியில் அதன் தயாரிப்புகள் தொடர்பான வணிகத்தை நடத்துகிறது, இது *ஜிவிக் நிறுவனத்தை* செப்டம்பர் 2013 இல் வாங்கியது. தற்போது, அதன் *GMP* சான்றளிக்கப்பட்ட உற்பத்தி ஆலைகள் ஹரித்வார், இந்தியா மற்றும் சிங்கப்பூரில் அமைந்துள்ளது. இந்நிறுவனம் 170 விதமான முடி பராமரிப்பு, தோல் பராமரிப்பு மற்றும் உடல் பராமரிப்பு பொருட்கள் மற்றும் வீட்டுக்குள் உட்கொள்ளும் செயல்பாட்டு மற்றும் வலுவூட்டப்பட்ட உணவுகளைத் (விஎல்சிசி ஆரோக்கிய மையங்களில் சிகிச்சைகள் மற்றும் சிகிச்சைகளில்) தயாரித்து சந்தைப்படுத்துகிறது. இந்த தயாரிப்புகள் இந்தியாவில் 100,000 விற்பனை நிலையங்கள், ஜிசிசி பிராந்தியம் மற்றும் தென்கிழக்கு ஆசியா மற்றும் மின்வணிகம் வழியாக 10,000 க்கும் மேற்பட்ட விற்பனை நிலையங்கள் மூலம் விற்கப்படுகின்றன.

## சான்றுகள்


பகுப்பு:வணிகம் மற்றும் தொழிற்துறையில் பத்மசிறீ விருது பெற்றவர்கள்
பகுப்பு:வாழும் மக்கள்
பகுப்பு:1959 பிறப்புகள்
என். எம். அன்வர்

**என்.எம். அன்வர் **(En: N.M. Anwar)(29 அக்டோபர் 1915 - 10 மே 1972) இந்திய தேசிய காங்கிரஸ் கட்சியை சேர்ந்த அரசியல்வாதி ஆவார். 1960 ஏப்ரல் 3 முதல் 1966 ஏப்ரல் 2 வரை மாநிலங்களவையில் உறுப்பினராகப் பணியாற்றினார்.

அவர் அன்றைய சென்னை மாகாணத்தில், அப்துல் வஹாப் சாஹிபுக்கு மகனாகப் பிறந்தார். இந்திய தேசிய காங்கிரசில் சேர்ந்த அவர் 1946 முதல் 1952 வரை சென்னை மாகாண சட்டசபை உறுப்பினராகப் பணியாற்றினார். தொடர்ந்து 1958 முதல் 1962 வரை மாநிலங்களவையில் உறுப்பினராகப் பணியாற்றினார்.

## குடும்பம்
என்.எம். அன்வர் அவர்களுக்கு மஹமூதா பேகம் என்ற மனைவியும், ஒரு மகன் மற்றும் ஆறு மகள்களும் இருந்தனர்.

## இறப்பு
10 மே 1972 ல் இயற்கை எய்தினார்.
## மேற்கோள்கள்

* 

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:மாநிலங்களவை உறுப்பினர்கள்
பகுப்பு:இந்திய முஸ்லிம்கள்
பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
பகுப்பு:1 ஆவது தமிழ்நாடு சட்டமன்ற உறுப்பினர்கள்
ஆப்கானித்தான் இடைக்கால அரசு (2021)

2001-2021 ஆப்கானித்தான் போரின் முடிவில் 15 ஆகஸ்டு 2021 அன்று காபூலின் வீழ்ச்சிக்குப் பின்னர்  தாலிபான்களின் ஆப்கானித்தான் இசுலாமிய அமீரகத்தின் இடைக்கால அரசின் பிரதம அமைச்சராக 7 செப்டம்பர் 2021 அன்று முகமது அசன் அகுந்து மற்றும் துணைப் பிரதமர்களாக   அப்துல் கனி பராதர் மற்றும் மௌலவி ஹனாபி தேர்வு செய்யப்பட்டதாகவும், மேலும் அமைச்சரவையில் 19 கேபினெட் அமைச்சர்களும், 11 துணை அமைச்சர்களும், இயக்குநர்களும் தேர்வு செய்யப்பட்டிருப்பதாக தாலிபான்களின் செய்தித் தொடர்பாளர் சஃபியுல்லா முஜாகிதின் அறிவித்துள்ளார். ஆ தாலிபான்களின்  அரசியல் செயலகம் தற்காலிகமாக கத்தார் நாட்டின் தோகா நகரத்தில் செயல்படும்.

முல்லா ஓமர் தலைமையில் 1996 - 2001 ஆண்டுகளில் நடைபெற்ற தாலிபான்களின் முதல் அரசுக்குப் பின், 20 ஆண்டுகளுக்குப் பின்னர் இத் தாலிபான்களால் மீண்டும் தற்போது நிறுவப்படும் இரண்டாவது அரசாகும்.

## இடைக்கால அமைச்சரவைக் குழு உறுப்பினர்கள்
### காபினேட் அமைச்சர்கள்
#  உள்துறை:  அக்கானித் தலைவர் சிராஜிதின் ஹக்கானி
# பாதுகாப்புத்துறை:  முகமது உமரின் மகன் முகமது யாகூப்
# வெளியுறவுத்துறை:அமீர் கான் முட்டாக்கி
# நிதித்துறை: முல்லா ஹிதாயத் பத்ரி
# நீதித்துறை:  அப்துல் ஹக்கீம் இஷாக்ஸி
# தகவல் துறை: கைருல்லா சயீத் வாலி கெய்ர்க்வா
# கல்வித் துறை: மௌலவி நூருல்லா முனீர்  
# தகவல் மற்றும் பண்பாட்டுத் துறை: முல்லா கைருல்லா கைர்காக்   
# பொருளாதாரத்துறை: குவாரி தீன் ஹனீப் 
# ஹஜ் துறை: மௌலவி நூர் முகமது சாகிப் 
# எல்லை மற்றும் பழங்குடி மக்கள் விவகாரம்: முல்லா நூருல் நூரி  
# கிராமப்புற மறுகட்டமைப்பு & மேம்பாடு: முல்லா முகமது யுனூஸ் அகுந்த்சாதா  
# பொதுப்பணித் துறை:முல்லா அப்துல் மனான் ஓமரி   
# கனிம வளம் & பெட்ரோலியம்: முல்லா முகமது ஈசாஅ அகுந்த் 
# நீர் & எரிசக்தி: முல்லா அப்துல் லத்தீப் மன்சூர் 
# விமானப் போக்குவரத்து & சாலைப் போக்குவரத்து:முல்லா ஹமிதுல்லா அகுந்த்சாதா  
# உயர் கல்வித்துறை: அப்துல் பாகி ஹக்கானி  
#  தொலைத்தொடர்பு; நஜிபுல்லா ஹக்கானி  
#  அகதிகள் மறுவாழ்வு: கலீலுர் ரக்மான் ஹக்கானி

### துணை அமைச்சர்களும், இயக்குநர்களும்
#  உளவுத் துறை இயக்குநர்: அப்துல் ஹக் வாசிக் 
# மத்திய வங்கியின் இயக்குநர்: ஹாஜி முகமது இதிரீஸ்  
#  அதிபர் அலுவலக தலைமை நிர்வாகி: அகமத் ஜான் அகமதி 
#  துணைப் பாதுகாப்புத் துறை அமைச்சர்: முல்லா முகமது பாசில் 
#  இராணுவத் தலைவர்: குவாரி பசியுத்தீன்
#  துணை வெளியுறவுத் துறை அமைச்சர்: செர் முகம்மது அப்பாஸ் ஸ்தானிக்சாய் 
#  துணை உள்துறை அமைச்சர்: மௌலவி நூர் ஜலால் 
#  துணைத் தகவல் & பண்பாட்டு அமைச்சர்: சபியுல்லா முஜாகித் 
#  முதல் துணை உளவுத்துறை அமைச்சர்: முல்லா தஜ்மீர் ஜாவேத்
# உளவுத் துறை நிர்வாகத் துணை அமைச்சர்: முல்லா ரகமத்துல்லா நஜீப்  
#  போதைப் பொருள் தடுப்பு உள்துறை அமைச்சர்: முல்லா அப்துல்லா அகுந்த்

## மேற்கோள்கள்


பகுப்பு:ஆப்கானித்தான்
ஆப்கானித்தான் அரசு
பகுப்பு:ஆப்கானித்தானின் வரலாறு
ரோயா சதாத்

**ரோயா சாதத்** (*Roya Sadat*) (பிறப்பு 1981 ) ஆப்கானித்தானைச் சேர்ந்த திரைப்பட தயாரிப்பாளரும். இயக்குநரும், தாலிபானுக்கு பிந்தைய காலத்தில் ஆப்கானிய திரைப்படங்களின் வரலாற்றில் முதல் பெண் இயக்குநராகவும் இருந்தார். மேலும் பெண்களுக்கு விதிக்கப்பட்ட அநீதி பற்றியும், கட்டுப்பாடுகள் என்ற தலைப்பிலும் திரைப்படங்களையும், ஆவணப்படங்களையும் உருவாக்கத் தொடங்கினார். நாட்டில் தலிபான் ஆட்சி வீழ்ந்ததைத் தொடர்ந்து, இவர் தனது முதல் திரைப்படமான "*திரீ டாட்ஸ்*" என்பதை உருவாக்கினார். இந்தப் படத்திற்காக இவர் சிறந்த இயக்குநர் மற்றும் சிறந்த திரைப்படம் உட்பட ஒன்பது விருதுகளில் ஆறு விருதுகளைப் பெற்றார். 2003ஆம் ஆண்டில், இவரும் இவருடைய சகோதரி அல்கா சதாத்தும் *ரோயா பிலிம் ஹவுஸ்* என்ற திரைப்பட நிறுவனத்தை நிறுவினர். இந்த நிறுவனத்தில் கீழ் 30க்கும் மேற்பட்ட ஆவணப்படங்களையும் திரைப்படங்களையும் தயாரித்தனர். இவர் இப்போது *பஹஸ்த் காமோஷ்* என்ற தொலைக்காட்சித் தொடரை தயாரிப்பதில் ஈடுபட்டுள்ளார்.

## சுயசரிதை
ரோயா சதாத், 1983இல் சோவியத்–ஆப்கான் போரின் போதுஆப்கானித்தானின் எறாத்தில் பிறந்தார்.     இவர் எறாத் பல்கலைக்கழகத்தில் சட்டம் மற்றும் அரசியல் அறிவியலைப் பயின்றார். மேலும், 2005இல் இளங்கலை கலைப் பட்டம் பெற்றார். 2006ஆம் ஆண்டில், திரைப்பட இயக்கத்தில் ஒரு சான்றிதழ் படிப்புக்காக பூசான் ஆசிய கழகத்தில் படித்தார். கல்வியிலும் சமூக வாழ்விலும் பெண்ணின் சுதந்திரத்திற்கு தாலிபான்கள் விதித்த கடுமையான கட்டுப்பாடுகளைக் கருத்தில் கொண்டு, இவரது தாய் தைரியமாக தனது ஆறு மகள்களுக்கும் வீட்டிலேயே கல்வி கற்பிக்க முடிவு செய்தார். பாரசீக மொழிமொழிபெயர்க்கப்பட்ட பதிப்புகளில் சிட் ஃபீல்ட் எழுதிய புத்தகங்களைப் படிப்பதன் மூலம் தனக்குத் தானேப் பயிற்றுவித்துக் கொண்டார்.

## தொழில்
 இவர் திரைப்படங்களை தயாரிப்பதில் மிகுந்த ஆர்வம் கொண்டிருந்தார். ஆனால் தனது நாட்டில் தலிபான் ஆட்சியின் போது கட்டுப்பாடான சூழ்நிலையைக் கருத்தில் கொண்டு இவர் நாடகங்களுக்கும், திரைப்படங்களுக்கும் கதைகளை எழுதத் தொடங்கினார். 1999இல், தாலிபான் ஆட்சியின் போது கூட, இவர் ஆப்கானியப் பெண்களின் குழுவிற்காக ஒரு நாடக நிகழ்ச்சிக்காக ஒரு நாடகத்தை எழுதி இயக்கியிருந்தார்.

தலிபான் ஆட்சி முடிவுக்கு வந்த பிறகு, இவர் திரைப்படங்களைத் தயாரிக்கத் தொடங்கினார். தயாரிப்பாளராகவும் இயக்குநராகவும் இவரது முதல் திரைப்படம் *மதிரீ டாட்ஸ்* ஆகும். இது ஆப்கானித்தானில் *சே நாட்டா*,  அல்லது *எலிப்சிஸ் என்று அழைக்கப்பட்டது* . இவர் இந்த படத்தை இரண்டு வாரங்களுக்குள், டிஜிட்டல் நிகழ்படம் வடிவில் உருவாக்கினார். இந்தப் படம், தரமான தயாரிப்பாக இல்லாவிட்டாலும், ஆப்கானித்தானில் பெண்களின் நிலை குறித்து மேற்கத்திய பார்வையாளர்களுக்கு ஒரு வெளிப்பாட்டைக் கொடுத்தது. சதாத் குல் அப்ரோசு என்பவரை இந்த படத்தில் முக்கிய பெண் பாத்திரத்திற்காக நடிக்க வைத்தார். இருப்பினும் அப்ரோசுக்கு நடிப்பில் முறையான பயிற்சி இல்லை. அப்ரோசை அவரது கணவரும் குடும்ப உறுப்பினர்களும் படத்தில் நடிக்கவிடாமல் தடுத்தபோது அவர் தற்கொலை செய்து கொள்வதாக மிரட்டினார். ஆனால் இறுதியில் அவர் படத்தில் நடித்தார்.  இந்த படம் உலகம் முழுவதும் "புகழ்பெற்ற விமர்சனங்களை" பெற்றது.

## தொலைக்காட்சி
2007 ஆம் ஆண்டில், ரோயா ஆப்கானித்தான் தொலைக்காட்சியான டோலோ தொலைக்காட்சியில் பணியாற்றினார். சீக்ரட்ஸ் ஆப் திச் ஹவுஸ் என்றழைக்கப்படும் பிரபலமான நாடகத் தொடரை தனது நாட்டு மக்களின் தற்போதைய வாழ்க்கை தொடர்பான 50 அத்தியாயங்களுடன் தயாரித்தார்.

## நூலியல்
* 

## மேற்கோள்கள்

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:ஆப்கானித்தான் மக்கள்
பகுப்பு:பெண் கலைஞர்கள்
ரீமா ஒமர்

**ரீமா ஓமர்** (Reema Omer பிறப்பு 3 ஜூன் 1986) பாக்கித்தானின் லாகூரைச் சேர்ந்த ஒரு வழக்கறிஞர் மற்றும் மனித உரிமை நிபுணர் ஆவார். இவர் சர்வதேச நீதிபதிகள் ஆணையத்தின் சட்ட ஆலோசகராக பணிபுரிகிறார். பாக்கித்தானில் உள்ள சட்ட நிலப்பரப்பு மற்றும் மனித உரிமைகள் பிரச்சினைகள் குறித்து இவர் தொடர்ந்து தனது கருத்தை தெரிவித்து வருகிறார். மேலும் பல்வேறு செய்தி தொலைக்காட்சிகளில் நிகழ்கால நிகழ்ச்சிகளில் தனது சட்ட மற்றும் அரசியல் பகுப்பாய்வை வழங்குகிறார்.

## ஆரம்பகால வாழ்க்கை மற்றும் கல்வி
இரண்டு குழந்தைகளில் ஒருவரான ஒமர் லாகூரில் பிறந்து வளர்ந்தார். இவர் லாகூர் *கிராமர்* பள்ளியில் பயின்றார், அங்கு இவர் 2002 இல் தனது O 'நிலையினை முடித்தார் மற்றும் 2004 ஆம் ஆண்டில் A' நிலைச் சட்டத்தில் உலக அளவில் சிறப்பிடம் பெற்றார். . 2009 இல் லாகூர் மேலாண்மை அறிவியல் பல்கலைக்கழகத்தில் இருந்து சட்ட இளங்கலைப் பட்டம் பெற்றார்.அதில் சிறப்பிடம் பெற்றதால் இவருக்கு தங்கப் பதக்கம் வழங்கப்பட்டது. பின்னர், 2010 இல் இங்கிலாந்தின் கேம்பிரிட்ஜ் பல்கலைக்கழகத்தில் பொது சர்வதேச சட்டத்தில் நிபுணத்துவம் பெற்ற *எல்எல்எம் பட்டம் பெற்றார்* . ஓமர் டாக்டர் அலி ஜான் என்பவரை மணந்தார் . இந்தத் தம்பதினருக்கு ரூஹி என்ற மகள் உள்ளார். இவரது தாய், ஏப்ரல் 2020 இல் மார்பகப் புற்றுநோயிலிருந்து காலமானார். இவர் தற்போது பாக்கித்தானின் லாகூர் மற்றும் ஆக்ஸ்போர்டு, பிரிட்டனில் வாழ்ந்து வருகிறார்.

## தொழில்
2011 முதல், இவர் தெற்காசியாவுக்கான ஆலோசகராகவும், பாக்கித்தானுக்கான சர்வதேச சட்ட ஆலோசகராகவும் சர்வதேச நீதிபதிகள் ஆணையம்,ஆகியவற்றில் பணியாற்றியுள்ளார்.

இவர் பாக்கித்தானின் மனித உரிமைகள் ஆணையத்தில் உறுப்பினராக உள்ளார்.இந்த அமைப்பு  ஒரு அரசு சார்பற்ற அமைப்பு பாக்கித்தானில் அனைவருக்கும் மனித உரிமைகள் மற்றும் ஜனநாயக வளர்ச்சிக்கான போராட்டத்தில் பங்கெடுக்கிறது. இவர் தேசிய மற்றும் சர்வதேச மனித உரிமை பாதுகாப்பு வழிமுறைகள் குறித்து மனித உரிமை ஆர்வலர்களுக்கு பயிற்சி அளித்து வருகிறார். இவர் சட்டரீதியான விடயங்கள் மற்றும் மனித உரிமைகள் பிரச்சினைகள் குறித்து பல இடங்களில் பேசுகிறார் மற்றும் தேசிய மற்றும் சர்வதேச அளவில் பல குழு விவாதங்களில் கலந்து கொண்டு கருத்துக்களை வழங்கி வருகிறார்.

மனித உரிமைகள் ஒப்பந்தங்களின் கீழ் சர்வதேச மனித உரிமை கடமைகளுடன் பாக்கித்தானின் இணக்கத்தின் மதிப்பீட்டின் அடிப்படையில் அறிக்கைகள் மற்றும் பல கட்டுரைகளை எழுதுவதில் ஈடுபட்டுள்ளார்  . இவர் தெற்காசியாவில் மனித உரிமைகள் பிரச்சினைகள் குறித்த குழு விவாதங்களை ஏற்பாடு செய்து பங்கேற்று வருகிறார், மேலும் ஐக்கிய நாடுகள் மனித உரிமை சபையில் வாய்மொழி அறிக்கைகளையும், ஐ.நா. சிறப்பு நடைமுறைகளுடன் ஊடாடும் உரையாடலையும் வழங்கி வருகிறார்.

பல்வேறு செய்தி தொலைக்காட்சிகளில் நடப்பு விவகார நிகழ்ச்சிகளில் சட்ட மற்றும் அரசியல் ஆய்வாளராக இவர் தொடர்ந்து பங்கேற்கிறார். . மனித உரிமைகள் தொடர்பான கருப்பொருள்கள்  அடங்கிய கட்டுரைகளை  இணையத்தளம் மற்றும் அச்சிடப்பட்ட  செய்தித்தாள்களுக்கு   அடிக்கடி வழங்குகிறார்; சட்டத்தின் ஆட்சி, கருத்து சுதந்திரம், சமூக நீதி, நீதிக்கான அணுகல், சட்டத் துறையில் பாலின வேறுபாடு, பாக்கித்தானின் சர்வதேச அர்ப்பணிப்புகள் மற்றும் தேசிய மனித உரிமை நிறுவனங்கள் போன்றவை. டான் செய்தித்தாள், ஜியோ டிவி, தி  நியூஸ், மற்றும் டெய்லி டைம்ஸ்  ஆகியவற்றில் இவரது பங்களிப்பின் மூலம் தேசிய சட்டங்களில் சட்டரீதியான குறைபாடுகள் பற்றிய புரிதலை அதிகரிக்க உதவுகிறது.

## சான்றுகள்


பகுப்பு:பாக்கித்தானியப் பெண்ணியவாதிகள்
பகுப்பு:வாழும் மக்கள்
பகுப்பு:1986 பிறப்புகள்
அமிர்தா ஆச்சார்யா

**அமிர்தா ஆச்சாரியா** (*Amrita Acharia*) **ஆச்சார்யா** என்றும் உச்சரிக்கப்படுகிறது ) நேபாளத்தை பூர்வீகமாகக் கொண்ட ஒரு நடிகையாவார். இவரது தாய் உக்ரைனியர் ஆவார். எச்பிஓ என்ற ஆங்கிலத் தொலைக்காட்சியில் ஒளிபரப்பான கேம் ஆஃப் துரோன்ஸ்  என்ற நாடகத் தொடரில் இர்ரி என்ற வேடத்திலும், ஐ தொலைக்காட்சியின் *தி குட் கர்மா ஹாஸ்பிடல்* என்ற தொடரில் மருத்துவர் ரூபி வாக்கர் வேடத்திலும் இவர் மிகவும் பிரபலமானவர்.

## ஆரம்ப கால வாழ்க்கை
அமிர்தா ஆச்சாரியா, நேபாளத்தின் காத்மாண்டுவில் பிறந்தார். இவரின் தந்தை ஒரு நேபாள மகளிர் மருத்துவ நிபுணர் ஆவார். இவர் உக்ரைனின் கீவ் நகரிலுள்ள மருத்துவக் கல்லூரியில் படிக்கும் போது உக்ரைனைச் சேர்ந்த கட்டிடக் கலைஞரான தனது தாயை சந்தித்தார். இவர் காத்மாண்டு, உக்ரைன், இங்கிலாந்து, நோர்வே ஆகிய இடங்களில் வளர்ந்தார். இவர் தன் முதல் ஏழு வருடங்களை நேபாளத்தில் கழித்தார். இவரின் தந்தையின் பணி அவரையும் அவரது குடும்பத்தையும் இங்கிலாந்துக்கும், பிறகு, இவரது 13 வயதில், நோர்வேக்கும் அழைத்துச் சென்றது.

19 வயதில், நோர்வேயில் உயர்நிலைப் பள்ளிப் படிப்பை முடித்த பிறகு, இவர் நடிப்புத் தொழிலை நாடி இங்கிலாந்து சென்றார். இவர், இங்கிலாந்தின் நாடகப் பயிற்சிப் பள்ளியான ஆல்ராவில் பயிற்சி பெற்றார்.

## தொழில்
*கேம் ஆப் த்ரோன்ஸின்* முதல் இரண்டு பருவங்களில் தனெரிஸ் தர்காரியனின் தோத்ராகி ஊழியரான இர்ரியின் பாத்திரத்தில் இவர் நடித்தார். இவரது கதாபாத்திரம் இரண்டாவது பருவத்தில் இறந்தது. இதில் நடிக்கும் போது ஒரு காட்சியில் இவரது கழுத்தில் காயம் ஏற்பட்டது.

2011இல், இவர் ஒரு முறை பிபிசியின் *லாப்லாண்ட்* என்ற கிறிஸ்துமஸ் நிகழ்ச்சியில் நடித்தார். *தி டெவில்ஸ் டபுள்* என்ற வாழ்க்கை வரலாற்றுப் படத்தில் பள்ளிப் பெண்ணாகவும் தோன்றினார்.

நோர்வேயின் அமண்டா விருதுகளில் சிறந்த நடிகைக்கான பரிந்துரையைப் பெற்ற நோர்வே திரைப்படமான " ஐ ஆம் யுவர்ஸ் " என்பதில் இவர் நடித்தார். இந்த படம் நோர்வேயின் வெளிநாட்டு மொழி அகாதமி விருதுக்காக தேர்வு செய்யப்பட்டது. 2016 ஆம் ஆண்டில், பிரிக்ஜென்ட் என்ற நோர்வே தொலைக்காட்சித் தொடரில் அரசு வழக்கறிஞராக  தோன்றினார்.

2017 முதல் தற்போது வரை இவர் ஐ தொலைக்காட்சியின் *தி குட் கர்மா ஹாஸ்பிடல்* என்ற நாடகத் தொடரில் மருத்துவர் ரூபி வாக்கராக நடித்துள்ளார். இவர், தனது வேலையில் விரக்தியும் தனது தனிப்பட்ட வாழ்க்கையில் பிரச்சினைகளை எதிர்கொள்ளும் ஒரு இளைய மருத்துவராக என்ஹேஸ் என்ற தொடரில் நடிக்கிறார். தென்னிந்திய மாநிலமான கேரளாவில் உள்ள ஒரு பொது மருத்துவமனையில் பணிபுரியும் விளம்பரத்தில் தோன்றினார். (இந்த நிகழ்ச்சி இலங்கையில் படமாக்கப்பட்டது. இந்த பாத்திரத்திற்காக சிறந்த நாடக நிகழ்ச்சி பிரிவில் 2019 தேசிய தொலைக்காட்சி விருதுகளுக்காக நீண்ட நாள் பட்டியலிடப்பட்டார்.

## சொந்த வாழ்க்கை
அமிர்தா ஆச்சாரியா, 2016இல் இலண்டன் மராத்தானில் கலந்து கொண்டு 03:46:07 நேரத்தில் முடித்தார்.

இந்தியாவிலிருந்து இடம்பெயர்ந்த மற்றும் கடத்தப்பட்ட நேபாளக் குழந்தைகளை மீட்கும் தொண்டு நிறுவனமான சோராசோரிக்கு இவர் ஒரு தூதராக உள்ளார். இவர் உக்ரேனியன், உருசியம், ஆங்கிலம், நோர்வே போன்ற மொழிகளை பேசுகிறார். இவருக்கு நேபாளி மொழி பேசத் தெரியாது. ஆனால்  அதைக் கற்றுக்கொள்ளத் திட்டமிட்டதாகக் கூறினார்.

## மேற்கோள்கள்

## வெளி இணைப்புகள்

*
*Amrita Acharya Dunne Photos from the London Marathon 2016.

பகுப்பு:1987 பிறப்புகள்
பகுப்பு:வாழும் மக்கள்
குமரிச்சுறா

**குமரிச் சுறா** அல்லது **வரிக்குதிரைச் சுறா** ( *Zebra shark* ) என்பது ஒரு வகை கம்பளச் சுறா மற்றும் **ஸ்டிகோஸ்டோமாடிடே** குடும்பத்தின் ஒரே உறுப்பினர் ஆகும். இது வெப்பமண்டல இந்தோ-பசிபிக் கடல் முழுவதும் காணப்படுகிறது. இது பெரும்பாலும் பவளப் பாறைகள், கடலடி மணல் தரைகளில்  ஆழத்தில் காணப்படுகிறது. வளர்ந்த குமரிச் சுறாக்கள் கரும்பழுப்பு, அடர் சாம்பல் நிறத்தில் இருக்கும்.  உடலில் சிறுத்தைக்கு இருப்புதைப் போல அடர் நிறத்தில் புள்ளிகள் காணப்படும். இது பெரிய தலையும், சிறிய கண்களும், ஐந்து செவுள் கீறல்களையும் கொண்டிருக்கும். இதன் வால் நீளமானது கிட்டத்தட்ட அதன் உடல் அளவில் பாதி இருக்கும்.  நீளத்துக்கும் குறைவான நீளம் கொண்ட குட்டி குமரிச் சுறாக்கள்  முற்றிலும் மாறுபட்ட வடிவத்தைக் கொண்டுள்ளன. கரும் பழுப்பு நிறத்தில் மஞ்சள் கலந்த வெள்ளை வரிகளுடன் காணப்படும். இதனாலேயே இது ஆங்கிலத்தில் *வரிக்குதிரை சுறா* என்று அழைக்கப்படுகிறது. இந்த சுறாக்களானது  நீளம்வரை வளரக்கூடியன.

குமரிச் சுறாக்கள் ஒரு இரவாடி ஆகும். மேலும் நாளின் பெரும்பகுதியை அசைவின்றி கடல் தரையில் படுத்து ஓய்வெடுத்தபடி இருக்கும். இரவில், இவை மெல்லுடலிகள், ஓட்டுய கணுக்காலிகள், சிறிய எலும்பு மீன்கள் போன்றவற்றை வேட்டாயடுவதுடன், பவளப் பாறைகளில் உள்ள இண்டு இடுக்குகளில் உள்ள  கடல் பாம்புகளையும் தீவிரமாக வேட்டையாடி உண்ணக்கூடியன. ஆண்டின் பெரும்பகுதி தனியாக இருந்தாலும், இவை  பருவகாலங்களில் கூட்டங்களாக திரள்கின்றன. பெண் குமரிச் சுறாக்கள் முட்டைகளை இட்டு பாறையில் கொழுவக்கூடியவை. இவை பல டசன் முட்டைகளை இடுகின்றன. முட்டைகள் தானாக பொறிந்து குஞ்சுகள் வெளியே வருகின்றன. இவை மனிதர்களுக்கு ஆபத்தற்றவை ஆகும். பிடிக்கப்பட்டு வளர்க்கப்படும் சுறாக்கள் சூழலியல் சுற்றுலாவுக்கு பயன்படுத்தப்படுகின்றன. இதன் இறைச்சி, துடுப்புகள் மற்றும் கல்லீரல் எண்ணெய் ஆகியவற்றிற்காக (ஆஸ்திரேலியாவை தவிர) இது வாழும் பகுதி முழுவதும் பிடிக்கப்படுவதால். இதன் எண்ணிக்கைக் குறைந்து போய் உள்ளது. இதனால்  பன்னாட்டு இயற்கைப் பாதுகாப்புச் சங்கம் இந்த இனத்தை அருகிய இனம் என்று வகைப்படுத்தியுள்ளது.

## குறிப்புகள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:சுறாக்கள்
பஞ்ச-பரமேட்டிகள்

சமணத்தில்  (சமக்கிருதம்: पञ्च परमेष्ठी "ஐந்து உயருயிரிகள்") என்போர் வணங்கத்தக்க, ஐந்து அடுக்கு சமயத் தலைவர்களாவர்.

## மேலோட்டம்
ஐந்து உயருயிரிகளும் பின்வருவோராவர்:
#*[[அருகதர் (சமணம்)|அருகதர்]]*: விழிப்புணர்வு பெற்ற, கேவல ஞானத்தை அடைந்த அனைத்து உயிர்களும் அருகதர்களாகக் கருதப்படுவர். 24 தீர்த்தங்கரர்கள் அல்லது சினர்கள் எனப்படும் தற்போதைய காலச்சுழற்சியில் சமண மதத்தை நிறுவியவர்களாகக் கருதப்படும் அனைவரும் அருகதர்களாவர். அனைத்துத் தீர்த்தங்கரர்களும் அருகதர்களாயினும், அனைத்து அருகதர்களும் தீர்த்தங்கரர்களல்ல.
#*[[சித்தர் (சமணம்)|சித்தர்]]* (அசிரி): பிறப்பு மற்றும் இறப்புச் சுழற்சியிலிருந்து விடுதலையடைந்த உயிர்கள்.
#*[[ஆச்சாரியர் (சமணம்)|ஆச்சாரியர்]]*
#*[[உபாத்தியாயர் (சமணம்)|உபாத்தியாயர்]]* ("நல்வழிப்படுத்துவோர்")
#*முனி* அல்லது *[[சமணத் துறவிகள்]]*

இவ்வைந்து பேரின் முதலெழுத்துக்களாகிய *அ+அ+அ+உ+ம* என்பன இணைக்கப்பட்டு அசைச்சொல்லாகிய ஓம் உருவாகிறது.

## ஐந்து உயருயிரிகள்

திரவியசங்கிரகம் எனும் முக்கிய சமண நூல் ஐந்து உயருயிரிகளின் (*பஞ்ச பரமேட்டிகள்*) இயல்புகளைச் சுருக்கமாக வரையறுக்கின்றது.

#உலக ஆசிரியரின் (அருகதர்) வரையறை - வரி 50.
#விடுதலையடைந்த உயிர்களின் (சித்தர்) வரையறை - வரி 51.
#முதன்மை நல்வழிப்படுத்துவோரின் (ஆச்சாரியர்) வரையறை - வரி 52.
#நல்வழிப்படுத்துவோரின் (உபாத்தியாயர்) வரையறை - வரி 53.
#துறவியின் (சாது) வரையறை - வரி 54.

### அருகதர்

## மேலும் பார்க்க
*நமோகார மந்திரம்
*பாரமிதா
*சமணம்

## குறிப்புகள்

## மேற்கோள்கள்
* 
*

பகுப்பு:சமண மெய்யியல்
சித்தசீலம்

**சித்தசீலம்** என்பது சமண அண்டவியலில் அண்டத்தின் உச்சிப் பகுதியிலுள்ள ஒரு இடமாகும். *[[அருகதர் (சமணம்)|அருகதர்]]* நிலையெய்தியோரும் *[[தீர்த்தங்கரர்]]*களும் இறப்புக்குப் பின்னர் மோட்ச நிலையடைந்து சித்தசீலத்தை அடைவதாக சமணர்கள் நம்புகின்றனர். இவர்கள் தமது மனித உடலைத் துறந்த பின்னர் *[[சித்தர் (சமணம்)|சித்தர்]]*கள் என அறியப்படுவர். இப்பெயர் பற்றி இவ்வுலகுக்கு சித்தசீலம் எனப் பெயரிடப்பட்டுள்ளது.

## மேற்கோள்கள்

பகுப்பு:சமண அண்டவியல்
உடும்பன் சுறா

**உடும்பன் சுறா**  (*Coral catshark*) என்பது இசுகைலியோர்ஹினிடே குடும்பத்தைச் சேர்ந்த பூனைச் சுறா சிற்றினம் ஆகும். இது  பாக்கித்தானிலிருந்து நியூ கினி வரை இந்தோ-மேற்கு பசிபிக் கடல் பகுதி முழுவதும் ஆழமற்ற பவளப் பாறை பகுதிகளில் காணப்படுகிறது. இவை  நீளம் வரை வளரக்கூடியன. இவை குழாய் போன்ற மெல்லிய நீண்ட உடலையும், குறுகிய தலையினையும் வாலோடும், பின்னோக்கி வளைந்த இரண்டு முதுகு துடுப்புகளையும் இரண்டு பக்கத் துடுப்புகளையும் கொண்டுள்ளன. இதன் வெளிர் சாம்பல் உடலில்  வெள்ளை நிற புள்ளிகளும், கருப்பு நிற புள்ளிகளும் காணப்படும். மேலும், முதிர்ச்சியடைந்த ஆண் சுறாக்களுக்கு தனித்துவமான நீண்ட மெல்லிய இணைப்புறுப்புகள் உள்ளன.

இரவாடியான இச்சுறாக்கள் பகலில் பவளப்பாறை இடுக்குகளில் மறைந்து வாழக்கூடியன. இவை பெரும்பாலும் முதுகெலும்பற்ற  எலும்பு மீன்களை தீவிரமாக வேட்டையாடக்கூடியன. இதன் பாம்புபோன்ற மெல்லிய உடல் வடிவமானது பாறை இடுக்குளில் செல்ல வசதியாக உள்ளது.  பெண் சுறாக்கள்  ஒரு நேரத்தில்  இரண்டு பணப்பை வடிவ முட்டை பொதியுறைகளை  இடும்.  நான்கு முதல் ஆறு மாதங்களில் முட்டையிலிருந்து குஞ்சு பொரித்து வெளிவரும். மனிதர்களுக்கு பாதிப்பில்லாத இந்த சிறிய சுறாக்கள் பிடிக்கப்பட்டு மீன் காட்சியகத்திற்காக இனப்பெருக்கும் செய்யப்பட ஏற்றது.  இது தனியார் மீன்காட்சியகங்களுக்கு ஏற்ற மிகவும் பொருத்தமான சுறா இனங்களில் ஒன்றாக கருதப்படுகிறது. அதிகரித்து வரும் மீன்பிடி செயல்பாடு மற்றும் இதன் வாழ்விடச் சீரழிவு போன்றவற்றால் இவற்றின் எண்ணிக்கைக் குறைந்து வருகிறது. இதனால் இது பன்னாட்டு இயற்கை பாதுகாப்புச் சங்கத்தால் அச்சுறு நிலையை அண்மித்த இனமாக வகைபட்டுத்தப்பட்டுள்ளது.

## குறிப்புகள்

பகுப்பு:Webarchive template wayback links
பகுப்பு:சுறாக்கள்
அர்பா சயீதா செரா

**அர்பா சயீதா செரா** (Arfa Sayeda Zehra) ஒரு பாக்கித்தான் கல்வி நிபுணர் மற்றும் உருது மொழி நிபுணர் ஆவார். இவர் முதலில் லாகூர் மகளிர் பல்கலைக்கழகம், பின்னர் அரசு கல்லூரி பல்கலைக்கழகம் , மனோவாவில் உள்ள ஹவாய் பல்கலைக்கழகத்தில் கல்வி பயின்றார். செரா வரலாற்றுப் பேராசிரியர் மற்றும் லாகூர் மகளிர் பல்கலைக்கழகத்தின் முன்னாள் முதல்வர் ஆவார். இவர் பெண்களின் நிலை குறித்த தேசிய ஆணையத்தின் தலைவராக இருந்தார். செரா பஞ்சாபின் முன்னாள் மாகாண அமைச்சர் ஆவார். உருது மொழி மற்றும் இலக்கியம் பற்றிய இவரது பங்களிப்பிற்காக அங்கீகரிக்கப்படுகிறார். அறிவுசார் வரலாறு மற்றும் தெற்காசிய சமூகப் பிரச்சினைகளில் நிபுணத்துவம் பெற்றவர் ஆவார்.

## கல்வி
அர்பா சயீதா செரா லாகூர் மகளிர் பல்கலைக்கழகத்தில் இளங்கலை பட்டப்படிப்பைப் பயின்றார். இவர் லாகூரில் உள்ள அரசு கல்லூரி பல்கலைக்கழகத்தில் உருதுவில் முதுகலைப் பட்டம் பெற்றார். மனோவாவில் உள்ள இவாய் பல்கலைக்கழகத்தில் ஆசியப் படிப்பில் முதுகலைப் பட்டத்தையும், தத்துவவியலாளர் பிரிவில் முனைவர் பட்டம் பெற்றார்.

## அறிவார்ந்த தொழில்
1966 ஆம் ஆண்டு முதல் 1972 வரை, லாகூர் மகளிர் கல்லூரியில் விரிவுரையாளராக இருந்தார். இவர் 1972 இல் உதவி பேராசிரியராக ஆனார் மற்றும் 1984 வரை கற்பித்தல் பணியினை மேற்கொண்டார்.  1985-1988 வரை லாகூர் மகளிர் பல்கலைக்கழகத்தின் துணை முதல்வராக பணியாற்றினார். 1989 முதல் 2002 வரை குல்பெர்க் அரசு மகளிர் கல்லூரியின் முதல்வராக இருந்தார். 2002 முதல் 2005 வரை இவர் பஞ்சாப் பொது சேவை ஆணையத்தில் உறுப்பினராக இருந்தார். பெண்களின் நிலை குறித்த தேசிய ஆணையத்தின் தலைவராக இவர் இருந்தார். இவர் பஞ்சாபின் முன்னாள் மாகாண அமைச்சராக இருந்தார். ஆகஸ்ட் 2009 இல் வரலாற்றுப் பேராசிரியராக ஃபார்மன் கிறிஸ்டியன் கல்லூரியில் ஆசிரியராக சேர்ந்தார்.  லாகூர் மேலாண்மை அறிவியல் பல்கலைக்கழகம், தேசிய கலைக் கல்லூரி, தேசிய பொதுக் கொள்கை பள்ளி மற்றும் தேசிய மேலாண்மை நிறுவனம் ஆகிய நிறுவனங்களில் வருகைதரும் பேராசிரியராக இருந்தார். இவரது ஆராய்ச்சி அறிவுசார் வரலாறு, வரலாற்று பகுப்பாய்வு மற்றும் விமர்சனம், மனித உரிமைகள் மற்றும் பாலின இலக்கியம் மற்றும் சமூக பிரச்சினைகள் ஆகிய துறைகளை மையமாகக் கொண்டது. இவர் லாகூரில் உள்ள பார்மன் கிறிஸ்டியன் கல்லூரியில் பேராசிரியராக உள்ளார்.

## உருது மொழி
உருது மொழி மற்றும் இலக்கியம் பற்றிய அறிவிற்காக இவர் அங்கீகரிக்கப்பட்டார்.  இவர் தொடர்ந்து மொழியியல் அறிவினை புத்தகங்களுக்கான அணுகலுக்காகவும், பாக்கித்தானிய இளைஞர்களின் தேசிய மொழிக்கான "இலக்கியப் புரட்சிக்காகவும்" பயன்படுத்துகிறார். மொழியின் உணர்வுகள் மீதான வகுப்புவாதம் மற்றும் காலனித்துவத்தின் தாக்கங்களைப் பற்றி இவர் விவாதித்துள்ளார். இவரது இலக்கிய தாக்கங்களில் காலிப் மற்றும் சையது அகமது கான் ஆகியோர் அடங்குவர். இவர் ஒரு வரலாற்றாசிரியர் என்று பாராட்டப்படுகிறார்.

## தனிப்பட்ட வாழ்க்கை
செரா, மனித வளர்ச்சி, அடிப்படை மனித உரிமைகள் மற்றும் பாலின சமத்துவத்திற்காக வாதாடுகிறார். இருப்பினும் இவர் எந்த அரசு சாரா நிறுவனத்திலும் அதிகாரப்பூர்வ உறுப்பினராக இருந்ததில்லை.   இவர் பெண்களின் நிலை குறித்த தேசிய ஆணையத்தின் தலைவராக உள்ளார் மற்றும் பெண்களின் அடிப்படை சட்ட உரிமைகள் குறித்த ஒரு மன்றத்தை நிர்வகித்தார். பெண் சமத்துவம் மற்றும் சமத்துவத்திற்கான இவரது பணி ஒரு மகளிர் கல்லூரியில் கற்பிக்க இவளை தேர்வு செய்ய ஒரு காரணியாக இருந்தது.

## சான்றுகள்


பகுப்பு:உருது எழுத்தாளர்கள்
பகுப்பு:வாழும் மக்கள்
பகுப்பு:பாக்கித்தான் பெண் உரிமை செயற்பாட்டாளர்கள்
நசீர் அஸ்லம் சாகித்

மாண்புமிகு நீதிபதி ( ஆர் ) **நசீர் அஸ்லம் சாகித்** ( Nasir Aslam Zahid உருது : ناصر اسلم;); பார் அட் லா பாக்கித்தான் சிந்து உயர் நீதிமன்றத்தின் நீதிபதியாகப் பணியாற்றினார். பாக்கிஸ்தான் பெடரல் ஷாரியத் நீதிமன்றம் மற்றும் பாக்கிஸ்தான் உச்ச நீதிமன்றத்தின் நீதிபதியாகவும் இருந்தார் .

பர்வேசு முசரப்பின் தற்காலிக அரசியலமைப்பு ஆணையினை ஏற்க மறுத்து தனது பதவியினை துறந்ததிற்காக இவர் பரவலாக பாக்கித்தான் மக்களின் நன்மதிப்பினைப் பெற்றார்.

## ஆரம்ப கால வாழ்க்கை
நசீர் அஸ்லம் சாகித் பிரித்தானிய இந்தியாவின் மாகாணத்தில் இருந்த டெல்லிக்கு அருகிலுள்ள முசோரியில் பிறந்தார். இவரின் தந்தை சர் சாகித் உசேன் ஒரு நிதி அதிகாரியாக இருந்தார், மேலும் அலிகார் முஸ்லிம் பல்கலைக்கழகத்தின் அதிபராகவும் பணியாற்றினார். பின்னர் பாக்கித்தானில், இவரின் தந்தை ஸ்டேட் பாங்க் ஆஃப் பாக்கித்தானின் முதல் கவர்னராக இருந்தார்.

## கல்வி
நசீர் அஸ்லம் சாகித் , கராச்சியின் செயின்ட் பேட்ரிக்ஸ் உயர்நிலைப் பள்ளியில் கல்வி பயின்றார். லாகூரில் உள்ள அரசு கல்லூரியில் இளங்கலைப் பட்டம் பெற்றார் மற்றும் கேம்பிரிட்ஜ் பல்கலைக்கழகத்தில் சட்டம் பயின்று இளங்கலை பட்டம் பெற்றார் . 1956 ஆம் ஆண்டில், இவர் மிடில் டெம்பிள் வழக்குரைஞர் அவைக்கு அழைக்கப்பட்டார்.

## தொழில்
1957 இல், பாரிஸ்டர் சாகித் சிந்து உயர் நீதிமன்றத்தின் வழக்கறிஞராகவும், 1962 இல் பாக்கித்தானின் உச்ச நீதிமன்றத்தின் வழக்கறிஞராகவும் சேர்ந்தார். பின்னர் இவர் சிந்து உயர் நீதிமன்றத்தின் அமர்வில் 1980 ஆம் ஆண்டில் கூடுதல் நீதிபதியாக பதவி உயர்வு பெற்றார், 1983 ஆம் ஆண்டில் சிந்து உயர் நீதிமன்றத்தின் நிரந்தர நீதிபதியாக நியமிக்கப்பட்டார். பாக்கித்தான் மக்கள் கட்சி அரசாங்கம் 1988 ஆம் ஆண்டில் இவரை அமர்வில் இருந்து தற்காலிகமாக நீக்கியது, இவரை கூட்டாட்சி சட்டச் செயலாளராக ஆக்கியது. இவர் ஜூன் 1990 வரை சிந்து உயர் நீதிமன்றத்திற்குத் திரும்பியது வரை இவர் அந்தப் பதவியில் இருந்தார்.  ஜனவரி 1991 முதல் அந்த ஆண்டு ஏப்ரல் இறுதி வரை, இவர் ஒரு தற்காலிக நீதிபதியாக உச்ச நீதிமன்றத்தில் பதவி வகித்தார். மே 1992 இல் நிரந்தர தலைமை நீதிபதியாக பொறுப்பேற்றார்.

சாகித் ஏஜென்சிகளுக்கு அல்லது அரசு மீது வழக்குத் தொடுக்கும் அதிகாரிகளுக்கு எந்த சலுகையும் அளிக்கவில்லை. இவர் இரண்டு வருட காலத்திற்கு, இவரது சம்மதமின்றி, 16 ஏப்ரல் 1994 அன்று மத்திய ஷரியத் நீதிமன்றத்திற்கு மாற்றப்பட்டார். பின்னர் இவர் பாக்கித்தான் உச்ச நீதிமன்றத்தின் நிரந்தர நீதிபதியாக பதவி உயர்வு பெற்றார். இருப்பினும், 2000 ஆம் ஆண்டு வரை பாக்கித்தான் மக்களுக்கு நீதி வழங்குவதில் இவர் தனது பங்களிப்பைத் தொடர்ந்தார், பர்வேசு முசரப்பின் தற்காலிக அரசியலமைப்பு ஆணையினை ஏற்க மறுத்து தனது பதவியினை துறந்தார். இது அரசாங்கம் எந்த நடவடிக்கைகள் எடுத்தாலும், புதிய அரசாங்கத்தில் நீதிபதிகள் அரசுக்கு எதிராக ஒருபோதும் சட்டவிரோதத்தைக் கண்டுபிடிக்கக் கூடாது என்பதனை அடிப்படையாகக் கொண்டிருந்தது.

## பங்களிப்புகள் மற்றும் சமூக நடவடிக்கைகள்
இவர் மனித உரிமைகள் பிரச்சினைகள் மற்றும் நீதித்துறை கல்வி ஆகியவற்றில் ஈடுபட்டுள்ளார், மேலும் இவர் ஓய்வு பெற்றதிலிருந்து பெண்களின் மீதான அக்கறைகளை சட்ட ரீதியாக கையாள்வதில் அதிக நேரத்தை செலவிட்டார். இவர் அக்டோபர் 2000 முதல் கராச்சியின் ஹம்டார்ட் பல்கலைக்கழகத்தில் சட்டத்துறை தலைவராகவும் மற்றும் சட்டத்துறை ஆசிரியராகவும் இருந்தார்.

## சான்றுகள்


பகுப்பு:1934 பிறப்புகள்
பகுப்பு:வாழும் மக்கள்
பகுப்பு:பாக்கித்தான் பெண் உரிமை செயற்பாட்டாளர்கள்
என். அப்துல் காதர்

**என். அப்துல் காதர் **(En: N. Abdul Khader - பிறப்பு 09-ஆகஸ்ட்-1933 இறப்பு 14-ஏப்ரல்-2021) இந்திய தேசிய காங்கிரஸ் கட்சியை சேர்ந்த அரசியல்வாதி ஆவார். 1997 அக்டோபர் 10 முதல் 1998 ஜூன் 29 வரை மாநிலங்களவையில் உறுப்பினராகப் பணியாற்றினார்.

## அரசியல்
அவர் அன்றைய தமிழ்நாட்டின், திண்டுக்கல் மாவட்டம், சித்தையன்கோட்டையில் கே.கே. நயினார் முஹம்மதுக்கு மகனாகப் பிறந்தார். இந்திய தேசிய காங்கிரசில் இணைந்த அவர் கட்சியின் பல்வேறு பொறுப்புகளிலும் பணியாற்றினார். தமிழக காங்கிரசின் துணைத் தலைவராகவும், செயலாளராகவும் நீண்ட காலம் பனியாற்றியவர். காங்கிரஸ் பிரிவினையின் போது  தமிழ் மாநில காங்கிரசு கட்சியில் பயணித்தவர், தொடர்ந்து 1997 அக்டோபர் 10 முதல் 1998 ஜூன் 29 வரை மாநிலங்களவையில் உறுப்பினராகப் பணியாற்றினார். அக்டோபர் 29, 1977 அன்று இந்திராகாந்தி மதுரைக்குச் சென்றபோது தி.மு.க -வின் தாக்குதலில் தன் கண்ணையே இழந்தவர்.,

## குடும்பம்
என். அப்துல் காதர் அவர்களுக்கு ரசூல் மைதீன் என்ற மகன் இருக்கின்றார்.

## இறப்பு
14 ஏப்ரல் 2021 ல் சித்தையன்கோட்டையில் தனது 89 வயதில் இயற்கை எய்தினார்.,

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:மாநிலங்களவை உறுப்பினர்கள்
பகுப்பு:இந்திய முஸ்லிம்கள்
பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
பகுப்பு:திண்டுக்கல் மாவட்ட மக்கள்
பகுப்பு:தமிழ் மாநில காங்கிரசு அரசியல்வாதிகள்
நிகிதா சந்தக்

**நிகிதா சந்தக்** (*Nikita Chandak*, , பிறப்பு: செப்டம்பர் 5, 1995) ஒரு நேபாளி விளம்பரத் தாரகையும், நடிகையும், அழகிப் போட்டி வெற்றியாளரும் ஆவார். இவர் நேபாள அழகி 2017 உலகப் பட்டத்தை வென்றார். இவர் பாப்புலர் சாய்ஸ் அழகி மற்றும்  கான்ஃபிடன்ட்  அழகி பட்டங்களையும் வென்றுள்ளார். சீனாவின் சான்யா சிட்டி அரங்கில் நடைபெற்ற 2017 உலக அழகிப் போட்டியில் நேபாளத்தை பிரதிநிதித்துவப்படுத்தினார். சந்தக் 2020 திரைப்படமான சாங்லோவில் கதாநாயகியாகவும் நடித்து திரைத்துறையில் இறங்கினார்.

## ஆரம்ப கால வாழ்க்கை
நிகிதா சந்தக்கின் சொந்த மொராங்கில் உள்ள ஊர்லாபரி ஆகும். இவர் அனில் மற்றும் சுஷ்மா சந்தக் ஆகியோருக்கு 5 செப்டம்பர் 1995 இல் பிறந்தார். இவர் மார்வாடி சமூகத்தைச் சேர்ந்தவர். கலாச்சாரம் மற்றும் நடைமுறைகளால் செறிவூட்டப்பட்டவர் ஆவார். ஒரு குழந்தையாக, இவர் ஒரு உள்முக சிந்தனையாளராக இருந்தார். இவருடைய பள்ளி நாட்களில், இவர் எல்லா விதிகளுக்கும் கட்டுபாடுகளுக்கும் கீழ்ப்படிந்த மாணவியாக இருந்தார். இதன் காரணமாக, இவருடைய ஆசிரியர்களின் விருப்பமான மாணவர்களில் ஒருவராக ஆனார்.

## கல்வி
சந்தக் பசுபதி போர்டிங் மேல்நிலைப் பள்ளியில் தனது கல்வியை முடித்தார். இவர் தனது உயர்நிலைப் பள்ளியை எல்.கே. சிங்கானியா கல்வி மையம், கோட்டனில் இருந்து முடித்தார்.

அவர் பெங்களூருவில் உள்ள ஜேடி ஆடை வடிவமைப்புத் தொழில்நுட்ப நிறுவனத்தில் ஆடைத் தகவல் தொடர்பு பாடப்பிரிவில்  பயின்ற மாணவி ஆவார்.

## தொழில்
நேபாள உலக அழகி 2016 போட்டியில் டிஜிஐஎஃப் ஆடை அலங்கார வாரத்தில் தான் முதன் முதலாகக் கலந்து கொண்ட போது சந்தக் தனது மனத்தை எவ்வாறு சந்தக் வெற்றி கொண்டார் என்பதைக் குறித்து  அஸ்மி ஷ்ரேஸ்தா தனது முகநூல் பதிவில் எழுதியிருந்தார். நிகிதா சந்தக் பெங்களூருவில் படிக்கும் போது கேரள ஒப்பனைக்காட்சி அணிவகுப்பு, புனே ஒப்பனைக் காட்சி வாரம் 2016 மற்றும் “தி வின்னிங் ஹவுஸ் ஷோ“ ஆகிய நிகழ்வுகளில் பங்கு பெற்றிருந்தார். மேலும், இவர் சில விளம்பரத் திரைப்படங்களிலும் நடித்திருந்தார்.

### ஒப்பனைக் காட்சி அணிவகுப்புகள்
2017 ஆம் ஆண்டில் நேபாள அழகிப் போட்டி 2017 இல் வென்றபோது சந்தக் தனது முதல் பட்டத்தை 20 வயதில் வென்றார்.2017 உலக அழகி போட்டியில், சிறந்த விளம்பரத் தாரகைப் போட்டியில் இடம் பெற்ற முதல் நேபாள அழகி இவர்தான். சிறந்த விளம்பரத் தாரகைப் போட்டியில் முதல் 30 அழகிகளில் ஒருவராக இடம் பிடித்தார். மல்டிமீடியா விருதில் 2-வது இடத்தைப் பிடித்தார். இவர் மக்கள் தேர்வு விருதில் முதல் 10 இடங்களைப் பிடித்தார். ஒரு நோக்கத் திட்டத்துடன் இவர் 20 இடங்களில் ஒருவராக வந்தார். இவர் தொகுதி -3 இல் இருந்து நேருக்கு நேர் சவாலை வென்றார். இது போட்டியின் முதல் 40 இடங்களில் ஒன்றைப் பெற உதவியது. 2017 ஆம் ஆண்டில் பிஜிஆர் நேபாள் ஒப்பனைக் காட்சி வாரம் நிகழ்விலும் இவர் பங்கு பெற்றிருந்தார். உலக அழகிப்போடடியில் வென்ற பிறகு, டபிள்யு டபிள்யு  எஃப் நேபாள் மற்றும் பிரபலமான பானமான ஃபான்டா ஆகியவற்றிற்கு ஓராண்டிற்கு விளம்பரத் தூதராக ஒப்பந்தம் செய்யப்பட்டார்.

### நடிப்பு அறிமுகம்
சந்தக் ஒரு நேபாளத் திரைப்படமான "சாங்லோ" என்ற திரைப்படத்தில் பிரஜ் பாட்டாவுடன் இணைந்து நடித்தார். பிரஜ் பாட்டா இத்திரைப்படத்தின் இயக்குநரும் ஆவார். இத்திரைப்படம் 7 பிப்ரவரி, 2020 அன்று வெளியிடப்பட்டது.

## மேற்கோள்கள்

பகுப்பு:1995 பிறப்புகள்
பகுப்பு:வாழும் மக்கள்
பகுப்பு:நேபாளப் பெண்கள்
தமிழ் இந்துக்கள்

**தமிழ் இந்துக்கள்** (*Tamil Hindus*) என்போர் தமிழைத் தாய்மொழியாகக் கொண்டு இந்து மதத்தைப் பின்பற்றும் மக்களாவர். இந்து மதம் பண்டைய தமிழ் இராஜ்யங்களை அடைந்த முதல் மதம். யாழ்ப்பாணம், இலங்கை மற்றும் இந்திய மாநிலங்களில் தமிழ்நாடு, கேரளா மற்றும் கருநாடகா ஆகியவற்றில் ஒரு சிறிய மக்கள்தொகையுடன் தமிழ் இந்துக்களின் குறிப்பிடத்தக்க மக்கள் தொகை உள்ளது. அவர்கள் புலம்பெயர் நாடுகளாக பல நாடுகளில் இருந்தாலும். வேத காலத்திற்கு முன், அவர்களில் பலர் திராவிட நாட்டுப்புற சமயத்தைப் பின்பற்றினர்.

பெரும்பாலான தமிழர்கள் சைவ சமயத்தை பின்பற்றுபவர்கள். அதே நேரத்தில், வைணவம், சாக்தம், சமணம், பௌத்தம் மற்றும் அய்யாவழி சமயங்களை பின்பற்றுபவர்கள் கணிசமான உள்ளனர்.

## மதம்
பெருமாள் அல்லது திருமால் என்பது ஒரு இந்து தெய்வம் மற்றும் சங்க இலக்கியத்தில் மிகவும் வணங்கப்படும் கடவுளாகக் கருதப்படுகிறார். பெருமாள் முக்கியமாக தென்னிந்தியா மற்றும் அதன் புலம்பெயர்ந்த தமிழ் இந்துக்களால் வணங்கப்படுகிறார், அவர்கள் பெருமாள், விஷ்ணுவின் ஒரு வடிவமாகக் கருதுகின்றனர். திருவரங்கம் அரங்கநாத சுவாமி கோயில், பெருமாளுக்கு அர்ப்பணிக்கப்பட்ட கோயில்களில் ஒன்றாகும், மேலும் இது பெரும்பாலும் செயல்படும், உலகின் மிகப்பெரிய  இந்து கோயில்களில் ஒன்றாக பட்டியலிடப்படுகிறது. இந்த கோயில் ஒரு செயலில் உள்ள இந்து வழிபாட்டுத் தலமாகும், மேலும் இந்துக்களின் ஸ்ரீ வைணவத்தின் தென்கலை மரபைப் பின்பற்றுகிறது. மகா விஷ்ணுவுக்கு இன்னும் பல கோயில்கள் தமிழ்நாட்டில் அமைந்துள்ளன. விஷ்ணுவின் 108 திவ்ய தேசங்கள் மற்றும் 108 அபிமான தலங்கள் பெரும்பாலானவை. முருகன் முக்கியமான கடவுள்களில் ஒருவராகவும், தமிழ் மொழி மற்றும் தமிழ் மக்களின் புரவலர் கடவுளாகவும் பலரால் கருதப்படுகிறார். தமிழ்நாடு மற்றும் இலங்கையில் முருகனுக்கு அர்ப்பணிக்கப்பட்ட கோயில்கள் ஏராளமாக உள்ளன. தமிழ்நாட்டில் உள்ள முருகனின் அறுபடைவீடுகள் முருகனின் மிகவும் புனிதமான இடங்களாகக் கருதப்படுகின்றன, மேலும் பண்டைய சங்க இலக்கியங்களில் குறிப்பிடப்பட்டுள்ளன. பெரும்பாலான தமிழ் இந்துக்கள் சைவ சித்தாந்தக் கிளையான சைவ மதம், வைணவம் மற்றும் சாக்தம் ஆகியவற்றைப் பின்பற்றுபவர்கள். கிராமப்புறங்களில் உள்ள பல தமிழர்கள் தங்கள் சொந்த கிராம தெய்வங்களைக் கொண்டுள்ளனர், மேலும் முன்னதாக திராவிட நாட்டுப்புற மதத்தைப் பின்பற்றுபவர்களாக இருந்தனர்.

மற்ற தமிழ் தெய்வங்களில் ஐயனார், கருப்பர், முனீசுவரர், மாரியம்மன் ஆகியோர்கள் அடங்குவர்.

## மேற்கோள்கள்

## வெளி இணைப்புகள்

பகுப்பு:தமிழ்
பகுப்பு:இந்துக்கள்
பகுப்பு:தமிழரில் சாதிகள்
பகுப்பு:இந்து இனக்குழுக்கள்
சதா கௌர்

**இராணி சதா கௌர்** (*Sada Kaur*; சுமார் 1762 - 1832) 1789 முதல் 1821 வரை கன்கையா சிற்றரசின் தலைவராக இருந்தார். இவர், செய்சிங் கன்கையாவின் மகனான குர்பக்சு சிங் கன்கையாவின் மனைவியாவார். இவர், சில சமயங்களில் சர்தார்னி சதா கௌர் என்றும் குறிப்பிடப்படுகிறார்.

1785இல் தனது கணவரின் இறப்புக்கும் பின்னரும், 1789இல் இவரது மாமனார் இறந்த பிறகும், இவர் கன்கையா அரசின் தலைவரானார். ஒரு புத்திசாலியான லட்சிய பெண்மணியான இவர், ( சீக்கிய பேரரசை நிறுவிய ரஞ்சித் சிங்கின் மாமியார் ஆவார். மேலும், பஞ்சாபில் அவர் ஆட்சிக்கு வருவதில் முக்கியப் பங்கு வகித்தார்.

## ஆரம்பகால வாழ்க்கையும்,திருமணமும்
சதா கௌர், 1762இல் சர்தார் தசுவந்தா சிங் தாலிவாலுக்கு தாலிவால் ஜாட் சீக்கிய குடும்பத்தில் பிறந்தார். கன்கையா சிற்றரசின் சந்து ஜாட் ஆட்சியாளரான செய் சிங்கின் மூத்த மகனும் வாரிசுமான 7 வயது குர்பக்சு சிங்கை இவர் திருமணம் செய்து கொண்டார். இவர்கள் திருமணம் 1768இல்  நடைபெற்றது. இவர்களுக்கு 1782இல் மெக்தாப் கௌர் என்ற ஒரு பெண் குழந்தை பிறந்தது.

## கன்கையா சிற்றரசின் தலைமை
இவரின் கணவர் குர்பக்ச் சிங், சுகர்சாகியா, ராம்கர்கியா, சன்சார் சந்த் கடோச் ஆகிய அரசுகளுக்கு எதிராக படாலா போரில் சண்டையிட்டு இறந்தார். 1785ஆம் ஆண்டில், தனது மகள் மெக்தப் கௌரை சுகர்சாகியா சிற்றரசின் தலைவரின் மகனான ரஞ்சித் சிங்கிற்கு திருமணம் செய்து வைத்தார். அவர்கள் திருமணம் 1786 இல் நடைபெற்றது. இருப்பினும் திருமணம் தோல்வியில் முடிந்தது. தன்னுடைய தந்தையை ரஞ்சித்தின் தந்தை கொலை செய்தார் என்பதை மெகதப் கவுர் கடைசிவரை மன்னிக்கவே இல்லை. திருமணத்திற்குப் பின்னரும் அவர் தன்னுடைய தாயாருடனேதான் வாழ்ந்தார். இதானால் 1798 இல் நாகை சிற்றரசைச் சேர்ந்த ராச் கவுர் என்பவரை ரஞ்சித் சிங் இரண்டாவதாகத் திருமணம் செய்து கொண்டார் . மெகதப் கவுர் 1813 ஆம் ஆண்டில் இறந்தார்

1789இல், இவரது மாமனார், செய்சிங் கன்கையாவும் இறந்தார். இவர் பின்னர் கன்கையா ஆட்சியின் தலைமையையும் அதன் 8,000 குதிரைப்படை வீரர்களின் விசுவாசத்தையும் ஏற்றுக்கொண்டார். தனது தந்தை, மகாசிங் இறந்த பிறகு, 1792இல் ரஞ்சித் சிங் மகாசிங் சுக்கெர்சாக்கியா சிற்றரசின் தலைவராக நியமிக்கப்பட்டார். சதா கௌர் அவரது பிரதிநிதியானார். ரஞ்சித் சிங்கின் எழுச்சிக்கு இவர் உதவினார்.

பாங்கி சிற்றரசின் ஆட்சியிலிருந்த இலாகூர் மக்கள் இவரிடமும் ரஞ்சித் சிங்கிடமும் லாகூரை கைப்பற்றுமாறு கோரினர். 7 ஜூலை 1799இல் 5,000 துருப்புக்கள் அடங்கிய ரஞ்சித் சிங்கின் படை லாகூரைத் தாக்கியது. லாகூர் இவர் களிடம் வீழ்ந்தது. சதா கௌர் ரஞ்சித் சிங்கை 1801இல் இலாகூரின் அரசனாக்கினார்.

அமிருதசரசு, சினியோட், கசூர், அட்டோக், அசரா ஆகிய ஐந்து போர்களில் இவர் ரஞ்சித் சிங்குடன் இருந்தார். 1798இல் ரஞ்சித் சிங் மறுமணம் செய்து கொண்டார். இவர், அதை அங்கீகரிக்கவில்லை.

இவர் இறுதியில் ரஞ்சித் சிங்குடனான உறவை முறித்துக் கொண்டார். பின்னர்  தனது சொந்த மாநிலத்தை ஆள நினைத்தார். ஆனால் ரஞ்சித் சிங் இவரது இயக்கங்களை கட்டுப்படுத்தினார். 1820 வரை இவர் தனது பெரும்பான்மையான தோட்டங்களை கொண்டிருந்தார்.

## மேற்கோள்கள்

## வெளி இணைப்புகள்
*Sikh women: Sardarni Sada Kaur: Sikhphilosophy.net
*Sardarni Sada Kaur – A Valiant Warrior: Sikh-heritage.co.uk 
*The Paaras Kaala Of GurbaNee crushed the hate: Sikhnet.com
*The Real Ranjit Singh: An Account based on the Archive of Fakir Family by H.S. Virk: Sikhphilosophy.net

பகுப்பு:பஞ்சாப் நபர்கள்
பகுப்பு:இந்திய அரச குடும்பப் பெண்கள்
பகுப்பு:1832 இறப்புகள்
பகுப்பு:1762 பிறப்புகள்
தெமினா துரானி

**தெமினா துரானி** (Tehmina Durrani  ; பிறப்பு 18 பிப்ரவரி 1953) ஒரு பாக்கித்தான் எழுத்தாளர், கலைஞர் மற்றும் பெண்கள் மற்றும் குழந்தைகள் உரிமைகள் குறித்த ஆர்வலர் ஆவார். இவரது முதல் புத்தகம், "*மை ஃபியூடல் லார்ட்*" (1991) பழமைவாத பாக்கித்தான் சமூகத்தை அதிர்ச்சிக்குள்ளாக்கியது. இது அரசியல் ரீதியாக பிரபலமான ஆனால் துன்புறுத்தல் செய்த கணவர் முஸ்தபா காரின் செயல்பாட்டினை மையமாகக் கொண்டது.

அப்துல் சத்தார் எதியுடன் இவளது மூன்று வருட சேவை காலம் இவரது வாழ்க்கையில் முக்கியப் பங்காற்றியது. இது இவரது சுயசரிதையான "*எ மிர்ரர் டூ த பிளைண்ட்*" (1996) என்பதில் விவரிக்கப்பட்டுள்ளது. எதியின் செல்வாக்கு இவரை சமூகப் பணியில் ஊக்குவித்ததுடன், "மனிதாபிமானம்" மற்றும் பாக்கித்தானின் சமூக நல அரசாக தனது பங்களிப்பை மேலும் உயர்த்தும் நோக்கத்துடன், *'தெமினா துரானி அறக்கட்டளையினை*' நிறுவ இவரை ஊக்குவித்தது.

2003 ஆம் ஆண்டு நிலவரப்படி, இவர் அரசியல்வாதி ஷாபாஸ் ஷெரீப்பை மணந்தார்.

## வாழ்க்கை
பாக்கித்தானின் கராச்சியில் பிறந்து வளர்ந்த தெமினா துரானி, ஸ்டேட் பாங்க் ஆஃப் பாக்கித்தானின் முன்னாள் ஆளுனர் மற்றும் பாக்கித்தான் இன்டர்நேஷனல் ஏர்லைன்ஸின் நிர்வாக இயக்குநர் சாகூர் உல்லா துரானியின் மகள் ஆவார் . தெமினா துரானியின் தந்தைவழி தாத்தா சிற்றரையர் முஹம்மது ஜமான் துரானி ஆவார். தெமினாவின் தாயார், சமினா துரானி, முன்னாள் இளவரசர், பாட்டியாலாவின் பிரதமர் நவாப் சர் லியாகத் ஹயாத் கானின் மகள் ஆவார். சர் லியாகத் ஹியாத் கானின் சகோதரர், சர் சிக்கந்தர் ஹயாத் கான், 1947 க்கு முன் பஞ்சாப் பிரதமராக இருந்தார், ஒரு அரசியல்வாதி மற்றும் தலைவர் ஆவார்.

பதினேழு வயதில், இவர் அனீஸ் கான் என்பவரை மணந்தார், இந்தத் தம்பதிக்கு ஒரு மகள் இருந்தார். துரானியும், கானும் 1976 இல் திருமண முறிவுபெற்றனர். பின்னர் இவர், முன்னாள் முதல்வரும் பஞ்சாப்பின் ஆளுநருமான குலாம் முஸ்தபா காரை மணந்தார். முஸ்தபா கார், ஐந்து முறை திருமணம் செய்து கொண்டார். துரானி மற்றும் கார் ஆகியோருக்கு நான்கு குழந்தைகள் பிறந்தன. பல வருடங்களாக காரால் துன்புறுத்தலுக்கு ஆளான பிறகு, இவர் தனது பதினான்கு ஆண்டுகள்  திருமண உறவில் இருந்து விடை பெற்றார்..

1991 இல், துரானி *மை ஃபெடல் லார்ட்*என்ற தலைப்பில் சுயசரிதையை எழுதினார். கார் போன்ற நிலப்பிரபுக்களின் உண்மையான சக்தி இஸ்லாத்தின் சிதைந்த பதிப்பிலிருந்து பெறப்பட்டது என்று இவர் புத்தகத்தில் வாதிட்டார், இது பெண்கள் மற்றும் ஒட்டுமொத்த சமூகத்தின் மவுனத்தால் இவரது கூற்று சரி என ஏற்றுக் கொள்ளப்படுகிறது.

இவரது தந்தைவழி மற்றும் தாய்வழி உறவுகளில் உள்ள இவரது குடும்பம் இவரையும் இவரது ஐந்து குழந்தைகளையும் பதின்மூன்று ஆண்டுகளாக நிராகரித்தது எனக் குறுப்பிட்டுள்ளார்.

தனது இரண்டாவது கணவரான முகமது காரை விட்டுச் சென்ற சில வருடங்களில், அரசாங்க ஊழலுக்கு எதிராக இவர் உண்ணாவிரதம் இருந்தது ஒரு முக்கிய நிகழ்வாகும், மேலும் புதிதாக உருவாக்கப்பட்ட 'பொறுப்புக்கூறல்' என்ற சொல் நடைமுறைக்கு வந்தது. ஏழு நாட்களுக்குப் பிறகு இவர் மருத்துவமனையில் அனுமதிக்கப்பட்டார், பாக்கித்தானின் பிரதம அமைச்சர் மொயின் குரேசி இவரைப் பார்க்கச்  சென்றபோதுதான் தனது உண்ணாவிரரத்ததினை முடித்துக் கொண்டார்.

## சான்றுகள்


பகுப்பு:பஞ்சாப் நபர்கள்
பகுப்பு:வாழும் மக்கள்
பகுப்பு:1953 பிறப்புகள்
பீபி நானகி

**பீபி நானகி** (*Bebe Nanaki*) (தமிழில், சகோதரி நானகி; 1464கள்-1518கள்) சீக்கிய மதத்தின் நிறுவனரும் பத்து சீக்கிய குருக்களுள் முதல் குருவும், இவர் கபீரின் உற்ற சீடருமான குரு நானக்கின் அக்கா ஆவார். நானகி சீக்கிய மதத்தில் முக்கியமானவராக கருதப்படுகிறார். இவர் குருவுக்கு முழுமையாக அர்ப்பணிக்கப்பட்ட ஒரு சீக்கியராகவும் அறியப்படுகிறார். இவர் தன் சகோதரனிடம் தெய்வீக குணங்கள் இருப்பதையும், தத்துவச் சாய்வையும் முதன்முதலில் உணர்ந்தார். அவருக்கு மேலும் ஊக்கம் அளித்து படிப்பு மற்றும் பயணம் தொடர துணைபுரிந்தார். குரு நானக் கடவுளிடம் பக்தி செய்யும் கருவியாக இசையைப் பயன்படுத்துவதற்கு ஊக்கமளித்தார்.

## ஆரம்ப கால வாழ்க்கை
நானகியும் இவரது சகோதரரும் மேத்தா கல்யாண் தாஸ் பேடி, பிரபலமாக களு மேத்தா என்பவரின் குழந்தைகளாக இன்றைய பாக்கித்தானின் சாகல் நகரில் பிறந்த பிறந்தனர். இவரின் தந்தை அந்த பகுதியில், ராய் புலர் பாட்டி  என்ற முஸ்லீம் நில உரிமையாளரிடம் பயிர் வருவாய் கணக்காளராக ஒரு  வேலை செய்து வந்தார்.

இவருக்கு, தன்னுடைய தாத்தா பாட்டிகளால் தோராயமாக "உனது தாய்வழி தாத்தா பாட்டி வீடு" என்ற பொருள்படும் நானகியன் என்ற பெயரிடப்பட்டது. பீபி என்றும் ஜி என்றும் மரியாதைக்குரிய அடையாளமாக தனது பெயருடன் இவர் அறியப்படுகிறார். ஒரு வயதான பெண்ணைப் அழைக்க பீபி என்ற சொல் பயன்படுத்தப்படுகிறது. மரியாதை காட்ட விரும்பும் எவரையும் ஜி என்ற சொல்லால் அழைக்கலாம். பீபி நானகி 11 வயதில் தனது சிறு வயதிலே திருமணம் செய்து கொண்டார். அந்த நாட்களில் இவ்வளவு இளம் வயதில் திருமணம் செய்வது வழக்கமாக இருந்தது. 

தில்லி சுல்தானகத்தின் இலாகூர் ஆளுநர் தௌலத் கானின் சேவையில் பணமல்லாதவற்றுக்கான வருவாய் களஞ்சியமான மோடிகானாவில் பணிபுரிந்த உப்பல் கத்ரி இனத்தைச் சேர்ந்த செய் ராம் என்பவரை நானகி மணந்தார். சுல்தான்பூரில் உள்ள மோடிகானாவில் இவரும் வேலையில் சேர இவரின் கணவர் உதவினார்.

## சகோதரரும் சகோதரியும்
பீபி நானகி ஜி தனது சகோதரர் மீது மிகுந்த அபிமானம் கொண்டிருந்தார். மேலும் அவரது "அறிவொளி பெற்ற ஆன்மாவை" முதலில் அடையாளம் கண்டுகொண்டார். தனது சகோதரர் குரு நானக்கை விட  5 வயது மூத்தவரான இவர் அவருக்கு ஒரு தாயாக இருந்தார். இவர் அவரை தனது தந்தையிடமிருந்து பாதுகாத்தது மட்டுமல்லாமல் , நிபந்தனையின்றி நேசித்தார். குரு நானக் தனக்கு 15 வயதாக இருந்தபோது இவருடன் வாழ அனுப்பப்பட்டார். இவர் தனது சகோதரனுக்கு ஒரு மனைவியைத் தேடி, சுலக்னி என்ற பெண்ணை திருமணம் செய்து வைத்தார். தனக்கு சொந்தமாக குழந்தைகள் இல்லாததால், இவர் தன் சகோதரரின் குழந்தைகளான சிறீசந்த், இலட்சுமி ஆகியோரை விரும்பி வளர்க்க ஆரம்பித்தார்.

இவர், குரு நானக்கின் முதல் பின்தொடர்பவர் என்று அறியப்படுகிறார். குருநானக், கடவுள் மீது பக்தி செய்யும் கருவியாக இசையைப் பயன்படுத்துவதில் ஊக்குவிப்பதற்காகவும் இவர் அறியப்படுகிறார். அவருக்கு இசை திறமை இருப்பதை அறிந்த இவர், அவரது இசையை மேலும் மேம்படுத்த அவருக்கு நரம்பிசைக் கருவியான 'ரெபாப்' என்ற ஐரோப்பிய இசைக்கருவியை வாங்கினார்.

## இறப்பு
பீபி நானகி, 1518களில் இறந்தார். தன்னுடைய கடைசி விருப்பங்களில் ஒன்றாக, தனது கடைசி நாட்களில் குருநானக் தன்ன்னுடன் இருக்க வேண்டும் என்று இவர் விரும்பினார்.

## மேற்கோள்கள்

## உசாத்துணை
*
*

பகுப்பு:பஞ்சாப் நபர்கள்
பகுப்பு:1518 இறப்புகள்
பகுப்பு:பஞ்சாபி மக்கள்
பகுப்பு:சமயங்களைத் தோற்றுவித்தோர்
பகுப்பு:பஞ்சாபின் வரலாறு
சானசு புகாரி

**சானசு  புகாரி** (Shahnaz Bukhari அல்லது **சானசு போகாரி** ) என அறியப்படும் இவர் ஒரு பாக்கித்தான் மருத்துவ உளவியலாளர் மற்றும் பெண்கள் உரிமை ஆர்வலர் ஆவார். இவர் பெண்களுக்கு எதிரான வன்முறைகளை ஆவணப்படுத்தும் மற்றும் எதிர்க்கும் அரசு சாரா அமைப்பின், முற்போக்கு மகளிர் சங்கம் (PWA) இன் நிறுவனர் மற்றும் இயக்குநர் ஆவார்.

## கல்வி மற்றும் வேலை
லாகூரில் உள்ள பஞ்சாப் பல்கலைக்கழகத்தில் அறிவியல் முதுகலைப் பட்டம் பெறுள்ளார். பட்டம் பெற்ற பிறகு, இவர் ஏழு ஆண்டுகள் சவுதி அரேபியாவில் குடும்ப ஆலோசகராகப் பணியாற்றினார். 1984 ல் பாக்கித்தானுக்கு திரும்பிய போது, புகாரி வன்முறையால் பாதிக்கப்பட்டவர்களுக்கு எந்த சேவைகளும் வழங்கப்படுவது இல்லை என்பதைக் கவனித்து, அதனை சரி செய்ய தீர்மானித்தார். 1985ஆம் ஆண்டில் இவர் முற்போக்கு மகளிர் சங்கத்தை (PWA) நிறுவினார், இந்த அமைப்பு சமூக மற்றும் குடும்ப வன்முறையால் பாதிக்கப்பட்ட பெண்களுக்கு உதவுவதனை நோக்கமாகக் கொண்டது. 1994 ஆம் ஆண்டில், அமிலத் தாக்குதலனினால் பாதிக்கப்பட்ட பெண்களின் வழக்குகளில் அவர்களுக்கு சட்ட ரீதியிலான உதவியினை வழங்க முயற்சிகளை மேற்கொண்டார். சானசு புகாரி *மகளிர் உலகம்* எனும் இதழையும் இவர் திருத்தி வெளியிட்டார்.

1994 ஆம் ஆண்டு, முற்போக்கு மகளிர் சங்கத்தை வெற்றிகரமாக அனைத்து பெண் காவல் நிலையங்களில் நிறுவப்பட வேண்டும் என்று பிரதமர் பெனாசிர் பூட்டோவுக்கு அழுத்தம் கொடுத்தது. 1999 இல், புகாரி ராவல்பிண்டியில் உள்ள தனது குடும்ப வீட்டை சானசு புகாரி,  குழந்தைகள், பாதிக்கப்பட்ட பெண்களுக்கான முதல் தங்குமிடமாக மற்றினார். சானசு புகாரி முற்போக்கு மகளிர் சங்கம் பெண்களுக்கு எதிரான வன்முறைகளை ஆவணப்படுத்தியது.இதன் மூலம் 16,000 வழகுகள் பதிவு செய்யப்பட்டது. இதில் 5,675 க்கும் மேற்பட்ட இறப்புகள் சமையலின் போது ஏற்பட்ட இறப்புகள் எனக் கண்டறியப்பட்டது.  1994 முதல் 2008 வரை, இந்தச் சங்கம் இஸ்லாமாபாத் பகுதியில் 7,800 அமிலத் தாக்குதல்கள் வழக்குகள்  நடைபெற்றுள்ளதாக பதிவு செய்தது.

2001 ஆம் ஆண்டில்,சானசு புகாரி "விபச்சாரம் செய்ய முயன்றார்" என்பதற்காக கைது செய்யப்பட்டார். தனது அமைப்பின் மூலமாக குழந்தைகள் மற்றும் குடும்ப வன்முறைகளால்  கணவனிடமிருந்து பாதிக்கப்பட்ட  ஒரு பெண்ணுக்கு அடைக்கலம் கொடுத்தார். இரண்டு ஆண்டுகளுக்குப் பிறகு தன் மீது சுமத்தப்பட்ட விபச்சாரக் குற்றச்சாட்டுகளில் இருந்து விடுவிக்கப்பட்டார்.  சானசு புகாரியின் கூற்றுப்படி, இவரும் இவரது குடும்பத்தினரும் பல அச்சுறுத்தல்கள்களுக்கு ஆளாகியுள்ளனர். மேலும், பலமுறை காவல் துறையினரின்   சோதனைகளுக்கு உட்படுத்தப்பட்டதாகவும் தெரிவித்துள்ளார்.

## தனிப்பட்ட வாழ்க்கை
சானசி புகாருக்கு இரண்டு மகன்கள் உள்ளனர். இவர் ஒற்றைப் பெற்றோராக இவர்களை வளர்த்து வருகிறார்.இவரது மூத்த மகன் இவரது தலைமை உதவியாளராக பணியாற்றுகிறார். இவரது முன்னாள் கணவர் அமெரிக்காவில் வசிக்கிறார்.

## விருதுகள் மற்றும் அங்கீகாரங்கள்
புகாரி 2003 ஆம் ஆண்டில் அமெரிக்காவை தளமாகக் கொண்ட *டிரைன்* அறக்கட்டளையின் *சிவில் கவரேஜ் பரிசை* வென்றார், இது "இராணுவ பாதிப்புகளை விட அதிக பாதிப்புகளை எதிர்கொள்ளும் நபர்களுக்காக வழங்கப்படுகிறது. ஒரு வருடம் கழித்து, *விமஸ் இநியூஸ்*  அறிவித்த "21 ஆம் நூற்றாண்டுக்கான 21 தலைவர்கள்" பட்டியலில் இவர் இடம்பெற்றார்.

இவர் *வீமர்* மனித உரிமைகள் விருது 2001 ஆம் ஆண்டில் பெற்றார்.

## சான்றுகள்


பகுப்பு:வாழும் மக்கள்
பகுப்பு:பாக்கித்தான் பெண் உரிமை செயற்பாட்டாளர்கள்
அன்சார் பர்னே

**அன்சார் பர்னே** ( Ansar Burney    ; பிறப்பு 14 ஆகஸ்ட் 1956) ஒரு பாக்கித்தான் மனித மற்றும் குடிசார் உரிமை ஆர்வலர் ஆவார். இவர் 2007 முதல் 2008 வரை பாக்கித்தான் அமைச்சரவையில் மனித உரிமைகள் துறையின் முன்னாள் மத்திய அமைச்சர் ஆவார். இவர் கராச்சி பல்கலைக்கழகத்தில் முதுகலைப் பட்டம் பெற்றார். 1980 முதல் பாக்கித்தானில் மனித உரிமைகள் என்ற கருத்தை அறிமுகப்படுத்திய முதல் நபராக இவர் பரவலாகக் கருதப்படுகிறார் 

## ஆரம்ப கால வாழ்க்கை
அன்சார் பர்னே 14 ஆகஸ்ட் 1956 அன்று பாக்கித்தானின் கராச்சியில் பிறந்தார். இவர் மறைந்த சையது முக்தார் அகமது பர்னே யின் மகன் ஆவார். இவர் கராச்சி பல்கலைக்கழகத்தில் முதுகலைப் பட்டம் பெற்றார்.

அன்சர் பர்னே 1970 களில், இளமை பருவத்தில் மக்கள் மாணவர் கூட்டமைப்பில் ஒரு முக்கிய மாணவர் தலைவராக இருந்தார், மேலும் இவர் நீதி, மனித கௌரவம் மற்றும் குடிசார் உரிமைகளுக்காக போராடினார். இவரது இயக்கச் செயல்பாடுகள் இவரை அக்கால இராணுவ அரசாங்கத்துடன் மோதல் போக்கினை ஏற்படுத்தியது. மேலும் 1977 இல், 20 வயதில், இவர் இராணுவச் சட்டத்திற்கு எதிராக ஜனநாயக சார்பு உரைகளை நிகழ்த்திய குற்றச்சாட்டில் கைது செய்யப்பட்டு, இவருக்கு எட்டு மாதங்கள் கடுமையான சிறைத்தண்டனை விதிக்கப்பட்டது. சட்ட நீதிமன்றம். 1978 இல் இவர் விடுவிக்கப்பட்டபோது, இராணுவ சட்ட அதிகாரிகள் இவரை மீண்டும் கைது செய்து மேலும் இரண்டு மாதங்களுக்கு சிறைத் தண்டனை விதித்தனர். 1979 இல், பர்னே மூன்றாவது முறையாக கைது செய்யப்பட்டு ஒரு மாதம் சிறவைப்பில் வைக்கப்பட்டார்.

பல்வேறு பாக்கித்தான் சிறைகளில் தடுத்து வைக்கப்பட்டிருந்த போது, அன்சார் பர்னே , மோசமான நிலைமைகளை நேரில் கண்டார் மற்றும் எந்த குற்றமும் செய்யாத அல்லது குற்றம் சுமத்தப்படாத சிறையில் இருந்த பல கைதிகளை சந்தித்தார். சிலர் 40 ஆண்டுகளுக்கும் மேலாக நீதிமன்றத்தில் ஆஜராகாமல் சிறைவைப்பில் வைக்கப்பட்டுள்ளனர்.

இவர் விடுதலை பெற்ற பின்னர் 1980 இல் இவரது சட்டப் பட்டம் முடிந்ததும், பர்னே கைதிகள் உதவி சங்கம், பயங்கரவாதத்திற்கு எதிரான ஆணையம் மற்றும் கராச்சியில் (பாக்கித்தான்) காணாமல் போன மற்றும் கடத்தப்பட்ட குழந்தைகளின் பணியகத்தை அமைத்தார். இவர் இறுதியில் அன்சார் பர்னே *டிரஸ்ட் இன்டர்நேஷனல்* என்ற அமைப்பை கராச்சி, இஸ்லாமாபாத், பெஷாவர், மிர்பூர், குவெட்டா, வாஷிங்டன் டிசி மற்றும் லண்டனில் அலுவலகங்களுடன் உருவாக்கினார்.

அன்சார் பர்னே அறக்கட்டளை ஒரு அரசு சாரா, அரசியல் சார்பற்ற மற்றும் இலாப நோக்கமற்ற அமைப்பாகும், இது ஆரம்பத்தில் சட்டவிரோதம் மற்றும் சட்டவிரோதமாக தடுத்து சிறைவைப்பில் வைக்கப்பட்ட  கைதிகளின் நலன், சிறைச்சாலைகள் மற்றும் மனநல சீர்திருத்தங்கள், ஊழலுக்கு எதிராக குரல் எழுப்புதல் மற்றும் காணாமல் போனவர்களை விடுவிப்பது தொடர்பான பணிகளில் ஈடுபட்டு வந்தது. பின்னர் இந்த அமைப்பானது  மனித மற்றும் குடிசார் உரிமைகளின் அனைத்து பகுதிகளையும் உள்ளடக்கும் வகையில் அதன் நோக்கத்தை விரிவுபடுத்தியது மற்றும் உலகளவில் மாந்தக் கடத்துகைக்கு எதிராகப் பணியாற்றியது.

## விருதுகள் மற்றும் அங்கீகாரம்
இவரது முக்கியப் பணியின் காரணமாக, அன்சார் பர்னே பாக்கித்தானில் மனித உரிமைகள் என்ற கருத்தை அறிமுகப்படுத்திய முதல் மனிதராக பரவலாக அங்கீகரிக்கப்பட்டார். 1991 ஆம் ஆண்டில், இளம் வயதிலேயே மனித உரிமைகள் துறையில் இவரது பணி மற்றும் சாதனைகள், குறிப்பாக சிறை சீர்திருத்தங்கள் மற்றும் அப்பாவி கைதிகளை விடுவிப்பதற்கான முயற்சிகள் காரணமாக, இவருக்கு பன்னாட்டு ஜூனியர் சேம்பர்  (JCI) மூலம் உலகின் சிறந்த இளம் நபர் விருது வழங்கப்பட்டது.  

## சான்றுகள்


பகுப்பு:வாழும் மக்கள்
பகுப்பு:1956 பிறப்புகள்
பகுப்பு:பாக்கித்தான் பெண் உரிமை செயற்பாட்டாளர்கள்